ممتاز شانتی

ممتاز شانتی  (پیدائش: 1926ء - وفات: 19 اکتوبر، 1989ء) بر صغیر پاک و ہند کی معروف فلمی اداکارہ تھیں جو سب سے زیادہ 1940ء کی دہائی میں اپنے کام کے لیے مشہور تھی۔Mumtaz Shanti - Interview from 1954 on cineplot.com website  Published 20 August 2016, Retrieved 3 July 2019

 حالات زندگی 
ممتاز شانتی 1926ء کو ڈنگہ، گجرات صوبہ پنجاب (برطانوی ہند) میں پیدا ہوئیں۔ پنجابی زبان میں بننے والی فلم سوہنی کمھار سے ممتاز شانتی کا فلمی کیرئیر کا آغاز ہوا تاہم ان کو اصل شہرت فلم منگتی سے ملی جو شوری پکچرز نے بنائی تھی۔ بمبئی ٹاکیز کی فلموں بسنت  اور قسمت نے ان کو صف اول کی اداکارہ بنا دیا۔ ان کے شوہر ولی بھائی پاکستان کے مشہور فلم ساز تھے جبکہ ان کے برادر نسبتی ناظم پانی پتی پاکستان کے مشہور فلمی نغمہ نگار تھے۔ص 657، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 پیشہ وارانہ زندگی 
ممتاز شانتی نے دلیپ کمار کے ساتھ بسنت (1942ء)، قسمت (1943ء) اور گھر کی عزت (1948ء) جیسی ہٹ فلموں کے ذریعہ 1940 ء کی دہائی اور 1950ء کی دہائی کے اوائل میں بہت مشہور اداکارہ تھیں۔Ghar Ki Izzat (1948 film) on hindigeetmala.net website  Retrieved 3 July 2019Profile of Mumtaz Shanti on cineplot2.com website  Retrieved 4 July 2019

1943 میں جاری ہونے والی فلم قسمت ان کے پیشہ وارانہ زندگی کی سب سے نمایاں تھی۔ اس فلم نے کمائی کے پچھلے سارے ریکارڈ توڑ دیے۔Profile of Mumtaz Shanti on cineplot2.com website  Retrieved 4 July 2019Mumtaz Shanti - Interview from 1954 on cineplot.com website  Published 20 August 2016, Retrieved 3 July 2019 اس فلم کے سارے نغمے کافی مقبول تھے۔ ان نغموں میں، دھیرے دھیرے آ رے بدل، آج ہمالیہ کی چوٹی سے، اب تیرے سوا کون میرے اور گھر گھر میں دیوالی ہے شامل ہے۔

 ذاتی زندگی اور وفات 
ممتاز شانتی نے بالی وڈ میں تقسیم ہند سے پہلے کے فلم ڈائریکٹر اور مصنف ولی محمد خان (ولی صاحب) سے شادی کی تھی۔ تقسیم ہند کے بعد دونوں 1950ء کی دہائی کے اوائل میں پاکستان چلے گئے تھے۔ ولی صاحب 1977ء میں دل کی ناکامی سے انتقال کر گئے تھے۔ ممتاز شانتی 19 اکتوبر، 1989ء کو لاہور، پاکستان میں وفات پاگئیں۔

 بیرونی روابط 
 Filmography of Mumtaz Shanti on Complete Index To World Film (CITWF) website



 حوالہ جات 

زمرہ:اردو سنیما میں اداکارائیں
زمرہ:بھارتی فلمی اداکارائیں
زمرہ:بیسویں صدی کی بھارتی اداکارائیں
زمرہ:بیسویں صدی کی پاکستانی اداکارائیں
زمرہ:پاکستان میں اموات
زمرہ:پاکستانی اداکارائیں
زمرہ:پاکستانی فلمی اداکارائیں
زمرہ:پنجابی سنیما کی اداکارائیں
زمرہ:چھوٹے پیغام خانوں کا استعمال کرنے والے مضامین
زمرہ:لاہور کی اداکارائیں
زمرہ:ویکی ڈیٹا سے مختلف مختصر وضاحت
زمرہ:ہندی سنیما کی اداکارائیں
زمرہ:1920ء کی پیدائشیں
زمرہ:1926ء کی پیدائشیں
زمرہ:1989ء کی وفیات
زمرہ:1993ء کی وفیات
زمرہ:1994ء کی وفیات